‘મને મળીને ડગ્લાસ ગયો એ પછી થોડાં સમયમાં જ તેનું મોત નિપજ્યું. નદીમાં બોટ ડૂબી જવાથી એ મૃત્યુ પામ્યો છે એવું મને જાણવા મળ્યું ત્યારે હું સ્તબ્ધ થઈ ગયો હતો. તારો બાપ જબરો તરવૈયો હતો. થેમ્સ નદીમાં સામા પ્રવાહે બબ્બે કિલોમીટર તરતા મેં તેને જોયો છે. એ આવી રીતે ડૂબી મરે એ વાત જ મને તો ગળે નહોતી ઉતરી. હજુ ય નથી ઉતરતી. એ વખતે તો મેં બધી વિધિમાં ધ્યાન પરોવ્યું, પણ મારા મનમાં તેની સાથેની છેલ્લી મુલાકાત સતત ઘૂમરાતી રહી હતી.’